News Update: คนไทยแห่จองรถยนต์ไฟฟ้า 500 คัน หมดภายใน 58 นาที! ORA Good Cat GT ราคาขาย 1.28 ล้านบาท - FINNOMENA
เกรท วอลล์ มอเตอร์ กวาดยอดจอง ORA Good Cat GT ไปทั้งหมด 500 คัน ภายใน 58 นาที หลังเปิดให้จองพร้อมวางเงินมัดจำ 10,000 บาท ในวันที่ 29 มิ.ย. ตั้งแต่เวลา 20.00 น. ผ่านทางแอปพลิเคชันและเว็บไซต์ สะท้อนความสนใจและความนิยมของผู้บริโภคชาวไทยที่มีต่อยานยนต์ไฟฟ้าที่เป็นมิตรกับสิ่งแวดล้อม
30 มิ.ย. 2565

เกรท วอลล์ มอเตอร์ กวาดยอดจอง ORA Good Cat GT ไปทั้งหมด 500 คัน ภายใน 58 นาที หลังเปิดให้จองพร้อมวางเงินมัดจำ 10,000 บาท ในวันที่ 29 มิ.ย. ตั้งแต่เวลา 20.00 น. ผ่านทางแอปพลิเคชันและเว็บไซต์ สะท้อนความสนใจและความนิยมของผู้บริโภคชาวไทยที่มีต่อยานยนต์ไฟฟ้าที่เป็นมิตรกับสิ่งแวดล้อม
🚗 ORA Good Cat GT ประกาศราคาขายอย่างเป็นทางการที่ 1,549,000 บาท ซึ่งหลังหักส่วนลดและสิทธิประโยชน์จากทางภาครัฐ ราคาจะปรับลงอยู่ที่ 1,286,000 บาท สำหรับโควต้า 500 คัน ของ ORA Good Cat GT ทางเกรท วอลล์ จะสามารถเริ่มต้นส่งมอบล็อตแรก 200 คัน ในเดือน พ.ย.-ธ.ค. 65 และที่เหลืออีก 300 คัน จะเริ่มต้นส่งมอบได้ตั้งแต่เดือน เม.ย. 66 เป็นต้นไป
🚗 จุดเด่นของ ORA Good Cat GT
➢ รถยนต์ไฟฟ้า 100%
➢ แบตเตอรี ลิเธียม ไอออน ความจุ 63.139 กิโลวัตต์ชั่วโมง
➢ มอเตอร์ไฟฟ้าพละกำลังสูงสุด 171 แรงม้า
➢ แรงบิดสูงสุด 250 นิวตัน-เมตร
➢ อัตราเร่ง 0-100 กม./ชม. ในเวลา 8.5 วินาที
➢ ล้ออัลลอยทูโทนขนาด 18 นิ้ว
นายณรงค์ สีตลายน กรรมการผู้จัดการ เกรท วอลล์ มอเตอร์ (ประเทศไทย) กล่าวว่า “เกรท วอลล์ มอเตอร์ขอขอบคุณแรงสนับสนุนและเสียงตอบรับของแฟนๆ ชาวไทยที่มีต่อ ORA Good Cat GT โดยเจ้าเหมียวไฟฟ้าสไตล์สปอร์ตคันนี้ สามารถครองใจผู้บริโภคชาวไทยได้อย่างเหนียวแน่น จนทำให้ยอดจองครบ 500 คันภายในเวลาอันรวดเร็ว นับเป็นอีกบทพิสูจน์ถึงความเชื่อมั่นและความไว้วางใจที่ผู้บริโภคชาวไทยมีต่อเกรท วอลล์ มอเตอร์เสมอมา โดยปรากฎการณ์ในครั้งนี้จะเป็นแรงผลักดันให้เราไม่หยุดพัฒนาเพื่อนำเสนอผลิตภัณฑ์และบริการ รวมถึงสร้างสรรค์ประสบการณ์ใหม่ๆ โดยยึดแนวทางการดำเนินงานแบบมีผู้บริโภคเป็นศูนย์กลาง (User-Centric) เพื่อยกระดับความพึงพอใจของผู้บริโภคอย่างต่อเนื่อง เราเชื่อมั่นว่า ORA Good Cat GT จะเข้ามาเติมเต็มระบบนิเวศยานยนต์ไฟฟ้าได้เป็นอย่างดี พร้อมทั้งช่วยขับเคลื่อนอุตสาหกรรมยานยนต์ของประเทศไทยให้เติบโตอย่างมั่นคงและยั่งยืน”
ที่มา: เกรท วอลล์ มอเตอร์
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ORA
รถยนต์ไฟฟ้า
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA